詩季織織

又叫，係一套 CoMix Wave Films 同繪夢動畫製作嘅電影。呢套戲係由三個用「衣食住」嚟做主題嘅故事組成嘅選集，分別喺北京、上海、廣州三個城市發生。大陸累計票房賺咗大概 280 萬人民幣。

劇情 
《一碗鄉愁》【主題：食】

喺北京打工嘅小明覺得佢嘅生命太過單調，好煩躁。有一日朝早返工嘅路上，小明突然間諗起咗佢喺湖南故鄉嘅時光。佢同佢阿嬤喺鄉下生活、佢返學路上面感受到嘅戀愛氣息、佢喺學校裏面發生嘅事件，回憶返童年啲記憶嗰陣，諗返起細個食嘅三鮮米粉。而家喺北京大城市，人同人之間嘅距離甚至比米粉之間仲遠。就喺嗰陣，小明收到咗佢嬤嬤病得好犀利嘅訊息。阿嬤終於見到返到湖南嘅小明，過咗幾分鐘之後，過咗身。小明去翻細個成日去嘅米粉店，懷念同嬤嬤一齊嘅時光，以及對未來感到滿足。

《霓裳浮光》【主題：衣】

住喺廣州嘅一對姊妹，家姐叫依琳，係個時裝摩度，妹妹叫璐璐，係個專修學校嘅學生，細個嗰陣失去咗父母，互相依靠噉生活。依琳雖然事業大放異彩，但係唔單只人際關係惡化、日日工作煩惱、仲同戀人分咗手，因此覺得自己人氣衰減緊。依琳喺其中一次時裝表演突然間暈咗之後，打算轉行，叫璐璐教佢點整衫，引起爭議。主管聽完依琳同佢解釋咗情況之後，畀咗依琳一張紙條，叫佢喺某個地方約會。依琳到咗個地方之後，發現咗佢下一個時裝表演會喺呢度舉行，並且收到咗璐璐特別畀佢嘅禮物——從細到大依琳最想要嘅紅色連身裙。之後，兩姊妹一個從學校畢咗業，另一個繼續做摩度，兩個都比以前覺得更加滿足。

《纖雨初晴》【主題：住】

喺 1999 年上海石庫門居住跟嘅李墨同夏小雨同學兩者之間深情厚意。其中一日，夏小雨返屋企嗰陣跌嚫，返唔到學。李墨用小雨畀佢嘅錄音帶，錄咗課堂內容。之後，小雨同李墨用錄音帶交流，建立咗青梅竹馬嘅關係。過咗一陣，小雨同李墨交代咗屋企人逼去楊浦大學讀書嘅志向。李墨打算都報名讀楊浦大學，但係為咗唔整到小雨擔心，冇同佢講到。小雨最後為咗留低同李墨相處，特登肥咗個入學試，結果畀佢老豆打到入院。小雨亦都冇辦法同李墨講佢嘅計劃，李墨結果畀大學收咗。李墨因此離開咗石庫門，小雨飛咗去美國讀書，李墨同小雨最終疏離得比想像中仲遠。幾年後，李墨喺社會工作覺得唔太順利，決定搬屋。收拾行李嗰陣，揾返小雨畀佢嘅錄音帶，發現最後冇聽到嘅信息係小雨諗住同佢講話想特意陪李墨，唔入楊浦大學，聽完之後，李墨大喊。再過多幾年，李墨喺自己管嘅旅館門口見到小雨，互相微笑。

片尾場景，所有主角全部喺同一個機場準備等機，全部都覺得人生好滿足。

登場人物

一碗鄉愁 
小明

配音：坂泰斗，伊瀨茉莉也；白客，常蓉珊；鈕凱暘；克里斯賓 · 弗里曼

湖南出世，而家喺北京工作。細個同阿嬤生活。

霓裳浮光 
依琳

配音：壽美菜子；彭師欣；楊凱凱；伊雯·瑞秋·伍德

廣州住跟嘅一個高人氣嘅摩度，父母都離咗世，同妹妹一齊生活。

璐璐

配音：白石晴香；陳穎輝；徐瑀甄；肖乔娜

住廣州，服裝設計專修學校讀緊書。雖然係依琳嘅阿妹，但係性格好內向。即使同家姐性格完全相反，佢依然好關心佢。

史蒂夫

配音：安元洋貴；李嘉恆；宋克軍；George Ackles

依琳嘅主管，喺公司方面係依琳好重要嘅商量對象。同璐璐關係唔差。

纖雨初晴 
李墨

配音：大塚剛央；梁達偉；蔣鐵城；Ross Butler

上海人，建築設計行業做嘢，但係工作停滯不前。

夏小雨

配音：長谷川育美；唐雅菁；唐雅菁；Erica Mendez

李墨嘅初戀對象，細個成日一齊玩。由於學業，最終同李墨疏遠咗，人生道路同佢就得好唔一樣。

攷

拎 
 官方網站

2018年電影
動畫片